Kástro (Elis)

Kástro () on Kreikan kylä, joka sijaitsee Peloponnesoksen niemimaan länsiosassa. Se kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Aiemmin kylä kuului Kástro-Kyllínin kuntaan ja vuodesta 2011 lähtien Andravída-Kyllínin kunnan Kástro-Kyllínin kunnallisyksikköön. Kylän väkiluku on 1 015 (vuonna 2011).

Kástron kylä sijaitsee lähes Peloponnesoksen niemimaan länsikärjessä linnuntietä noin 37 kilometriä luoteeseen Pýrgoksesta ja noin 67 kilometriä lounaaseen Patraksesta. Kylä on saanut nimensä, suomeksi ”Linna”, siellä sijaitsevasta keskiaikaisesta Chlemoútsin linnasta. Kylä on rakennettu linnakukkulan länsirinteelle.

Kástro muodostaa myös laajemman kyläyhdyskunnan (Τοπική Κοινότητα Κάστρου, Topikí Koinótita Kástrou), johon kuuluvat varsinaisen Kástron kylän lisäksi kylät Análipsi, Kalamiá, Karaváki, Loutrá Kyllínis ja Psilí Ráchi. Koko yhdyskunnan väkiluku on 1 089.

Lähteet

Aiheesta muualla 

Andravída-Kyllíni
Länsi-Kreikan kylät